**MESTO NÁMESTOVO**

**hlavná kontrolórka mesta**

Mestský úrad v Námestove, Cyrila a Metoda 326/9, 029 01 Námestovo

**Návrh plánu kontrolnej činnosti hlavnej kontrolórky na II. polrok 2024**

V súlade s ustanovením § 18f, ods.1 písm. b/ zákona č. 369/1990 Zb. o obecnom zriadení v znení neskorších predpisov a Plánu kontrolnej činnosti hlavnej kontrolórky na I. polrok 2024 predkladá hlavná kontrolórka Mestskému zastupiteľstvu v Námestove Návrh plánu kontrolnej činnosti hlavnej kontrolórky na obdobie II. polrok 2024.

Kontrolná činnosť bude vykonávaná najmä v zmysle zákona č. 369/1990 Zb. o obecnom zriadení v znení neskorších predpisov a príslušných právnych predpisov vzťahujúcich sa na príslušné ciele predmetných kontrol.

Kontrolná činnosť hlavnej kontrolórky v II. polroku 2024 bude realizovaná v kontrolovanom subjekte: v Mestskom úrade Námestovo a právnických osobách zriadených mestom, ak kontroly budú vykonávané na základe uznesení mestského zastupiteľstva alebo podnetu primátora mesta v prípade, ak vec neznesie odklad.

**A. Kontrolná činnosť**

***a/* *pravidelné kontroly***

1***.* kontrola plnenia uzneseníprijatých mestským zastupiteľstvom od posledného**

**zasadnutia**

Cieľ kontroly: dodržanie zákona č. 369/1990 Zb. o obecnom zriadení

2. **kontrola plnenia opatrení prijatých na odstránenie nedostatkov zistených pri**

**kontrolách vykonaných hlavnou kontrolórkou v roku 2023 a 2024**

Cieľ kontroly: prijatie a splnenie opatrení uvedených v správach o výsledku finančných

kontrol vykonaných hlavnou kontrolórkou mesta v roku 2023 a 2024

***b/ ostatné kontroly***

1. **kontroly vykonávané na základe uznesení mestského zastupiteľstva a podnetu**

**primátora** mesta ak vec neznesie odklad

2. **kontrola bežných výdavkov vynaložených na cestovné náhrady v roku 2024 primátora**

**a zamestnancov Mestského úradu v Námestove**

Cieľ kontroly: kontrola hospodárnosti, efektívnosti, účelnosti použitia finančných

prostriedkov mesta vynaložených na cestovné náhrady primátora mesta

a zamestnancov Mestského úradu v Námestove

3. **kontrola dodržiavania zákona č. 211/2000 Z. z. o slobodnom prístupe k informáciám** a

zmene a doplnení niektorých zákonov (zákon o slobode informácií) v podmienkach

vybraných rozpočtových a príspevkových organizácii mesta Námestovo

Cieľ kontroly: dodržiavanie zákona č. 2011/2000 Z.z. o slobodnom prístupe k informáciám

z hľadiska vybavovania žiadostí žiadateľov o informácie ako aj z hľadiska

povinného zverejňovania informácií

4. **kontrola verejného obstarávania a to zákaziek s nízkou hodnotou** príspevkovej

organizácie Centrum sociálnych služieb Námestovo a Domu Kultúry v Námestove za

rok  2023 a 2024

Cieľ kontroly: dodržiavanie postupu verejného obstarávateľa pri zadávaní zákaziek s nízkou

hodnotou podľa § 117 zákona č. 343/2015 Z.z. o verejnom obstarávaní ako aj

dodržiavanie základných povinnosti verejného obstarávateľa, určenie

predpokladanej hodnoty zákazky a súlad súťažných podkladov a podmienok

s uzatvorenými zmluvami

5. **kontrola dohôd o prácach vykonávaných mimo pracovný pomer uzatvorených**

**Mestom Námestovo - Mestským úradom Námestovo a Technickými službami a ich**

**zamestnancami**

Cieľ kontroly: dodržiavanie zákona č. 311/2001 Z.z. o zákonník práce

6. **kontroly vykonávané z vlastného podnetu na základe poznatkov a zistení**, o ktorých sa

hlavná kontrolórka dozvedela pri výkone svojej činnosti.

**B. Príprava a tvorba koncepčných a metodických materiálov**

1. Vypracovanie odborného stanoviska k rozpočtu Mesta Námestovo na rok 2025

2. Príprava návrhu plánu kontrolnej činnosti hlavnej kontrolórky na obdobie I. polrok 2025

**C. Výkon ostatnej činnosti hlavnej kontrolórky**

Účasť na rokovaniach komisii mestského zastupiteľstva

Vypracoval:

JUDr. Elena Krausová

hlavná kontrolórka

Návrh plánu kontrolnej činnosti hlavnej kontrolórky na II. polrok 2024 bol zverejnený na úradnej tabuli a webovej stránke dňa 07.06.2024.